दरअसल में एशिया में उस तरह का फुटबाल कल्चर नहीं पनप पाया है जैसा कि साउथ अमेरिका या यूरोप में है. यहां तक कि अफ्रीका भी फुटबॉल के मामले में एशिया से काफी आगे है. जिस तरह का क्लब कल्चर यूरोप में है वैसा एशिया में नहीं है. इंग्लैंड का प्रीमियर लीग हो या स्पेन की ला लीगा, दुनिया के सभी बड़े फुटबॉलर यहीं खेलते हैं और सैकड़ों करोड़ के मालिक हैं. आबादी के लिहाज से दुनिया के सबसे बड़े दो देश चीन और भारत फुटबॉल में कहीं नहीं हैं. इतना जरूर है हम फुटबॉल देखना जरूर पसंद करते हैं. अभी भी एशिया में फुटबाल गरीबों द्वारा खेला जाने वाला खेल हैय. मगर साउथ कोरिया, जापान, ईरान और इजिप्ट ने एक आस तो बढ़ाई है. जरूरत है इसको आगे ले जाने की.